การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

บริการซื้อสิทธิเรียกร้อง (Factoring)

  บริการซื้อสิทธิเรียกร้อง หรือ แฟคตอริ่ง คือ การให้บริการทางการเงินแก่ผู้ขายสินค้าหรือบริการ
  โดยผู้ขายสินค้านำลูกหนี้การค้าที่ยังไม่ครบกำหนดชำระเงินไปแลกเปลี่ยนเป็นเงินสดทันที
  เพื่อใช้หมุนเวียนในกิจการของตน
  และโอนสิทธิในการรับเงินในหนี้การค้าที่รอเรียกเก็บให้กับบริษัทแฟคตอริ่ง
  พร้อมทั้งส่งมอบเอกสารหนี้การค้าต่างๆ เช่น ใบกำกับสินค้า ใบรับวางบิล ใบเสร็จรับเงิน
  เป็นต้น เพื่อให้บริษัทเป็นผู้นำเอกสารดังกล่าวไปจัดเก็บเมื่อหนี้ถึงกำหนดชำระ

  รายได้จากธุรกิจแฟคตอริ่งประกอบด้วย 2 ส่วน คือ (1) ค่าโอนสิทธิเรียกร้องหรือดอกเบี้ย และ
  (2) ค่าธรรมเนียมในการจัดเก็บหนี้จากลูกหนี้ของลูกค้า
  การซื้อสิทธิเรียกร้องในหนี้การค้าของบริษัทเป็นแบบไล่เบี้ย – แจ้งโอน (With recourse –
  Notification) ซึ่งสามารถเรียกบังคับชำระหนี้ได้ทั้งจากลูกค้าและลูกหนี้
  อายุเฉลี่ยของลูกหนี้แฟคตอริ่งประมาณ 43 วัน

  ลูกหนี้ของลูกค้าที่โอนสิทธิเรียกร้องให้บริษัท ประกอบด้วย

1.  ลูกหนี้ที่เป็นหน่วยงานราชการ รัฐวิสาหกิจ อันเกิดจากการทำสัญญาจัดซื้อ/จัดจ้าง
    หรือรับจ้างทำของที่หน่วยงานดังกล่าวทำกับลูกค้าของบริษัท
    ยอดรับซื้อลูกหนี้หน่วยงานราชการและรัฐวิสาหกิจ คิดเป็นสัดส่วนประมาณร้อยละ 83.29
    ของยอดรับซื้อทั้งหมด

2.  ลูกหนี้เอกชน ได้แก่ หนี้ประเภท อุตสาหกรรม พาณิชยกรรม และบริการ
    อันเกิดจากการซื้อมาขายไปของลูกค้าและลูกหนี้
    เป็นการประกอบธุรกิจปกติยอดรับซื้อลูกหนี้เอกชน คิดเป็นสัดส่วนประมาณร้อยละ 16.71
    ของยอดรับซื้อทั้งหมด

  เอกสารการค้าที่บริษัทรับซื้อ ประกอบด้วย ใบส่งงาน ใบส่งสินค้า ใบตรวจรับ ใบวางบิล
  ใบรับวางบิล ใบแจ้งหนี้ เช็คการค้า ตั๋วสัญญาใช้เงิน และตั๋วสัญญาใช้เงินที่ธนาคารอาวัล
  ซึ่งบริษัทจะกำหนดสัดส่วนในการรับซื้อสำหรับเอกสารแต่ละประเภทต่างกัน
  ขึ้นกับระดับความสามารถเรียกบังคับชำระหนี้ได้ของเอกสาร

บริการให้เช่าสินทรัพย์ทางการเงิน (Leasing)

  เป็นบริการให้เช่าสินทรัพย์ทางการเงิน (Financial Lease)
  ถือเป็นเครื่องมือการเงินที่สนับสนุนการจัดหาและให้เช่าทรัพย์สินประเภทเครื่องจักร อุปกรณ์
  และรถยนต์ โดยผู้เช่าจะเป็นผู้จัดหาทรัพย์สินที่เช่าและแจ้งผู้ให้เช่าเป็นผู้จัดซื้อ
  ระยะเวลาเช่าประมาณ 3-5 ปี โดยผ่อนชำระค่าเช่าเป็นงวด
  บริษัทจะให้วงเงินลิสซิ่งประมาณร้อยละ 80 ของมูลค่าทรัพย์สิน

  การทำลิสซิ่งจะเกิดประโยชน์ต่อผู้เช่า คือ
  ผู้เช่าไม่ต้องใช้เงินจำนวนมากเพื่อซื้อเครื่องจักรในคราวเดียว
  และค่าเช่าดังกล่าวสามารถนำไปตัดเป็นค่าใช้จ่ายได้
  รวมทั้งผู้เช่าสามารถซื้อเครื่องจักรที่เช่าเป็นทรัพย์สินของตนได้

  ทั้งนี้ ยอดหนี้คงค้าง ณ 31 ธันวาคม 2554 สามารถแบ่งเป็นประเภททรัพย์สินได้ดังนี้

  ------------------------------------------ ----------------------------
  ประเภททรัพย์สิน                               สัดส่วน (%)

  รถยนต์                                      40.41

  เครื่องมือเครื่องจักรอุตสาหกรรม                   34.09

  เครื่องคอมพิวเตอร์                             7.87

  อื่น ๆ                                       17.63

  รวม                                        100.00
  ------------------------------------------ ----------------------------

บริการสินเชื่อเงินให้กู้ยืม

  บริการสินเชื่อเงินให้กู้ยืมของบริษัทเป็นการให้บริการวงเงินหมุนเวียนล่วงหน้า
  (Pre-financing) ซึ่งเป็นบริการเงินกู้ระยะสั้นประมาณ 3 เดือน
  เพื่อให้ลูกค้านำเงินไปทำงานเบื้องต้นตามสัญญาจ้าง หรือสัญญาซื้อ-ขายที่ลงนามในสัญญาแล้ว
  และโอนสิทธิทั้งสัญญาให้บริษัท
  ลูกค้าจะได้รับเงินทุนระยะสั้นไปทำงานก่อนเพื่อส่งมอบงานได้ทันตามเวลา
  โดยบริษัทกำหนดวงเงินที่จะให้ตามความเหมาะสมของงานแต่ละโครงการ

บริการสินเชื่อบุคคล 

  บริการสินเชื่อบุคคลเป็นบริการที่เริ่มมีขึ้นตั้งแต่เดือนมิถุนายน 2548
  เป็นการให้สินเชื่อแก่พนักงานของบริษัททั่วไปที่หน่วยงานมีความมั่นคง
  เป็นเงินกู้มีระยะเวลาประมาณ 1 – 5 ปี ทั้งนี้
  บริษัทจะกำหนดวงเงินสินเชื่อและอัตราค่าธรรมเนียมภายใต้เงื่อนไขที่กำหนดโดยธนาคารแห่งประเทศไทย

บริการเสริมอื่นๆ 

  เป็นบริการเสริมต่างๆ
  ที่บริษัทจัดให้กับลูกค้าเพื่อให้ลูกค้าสามารถใช้บริการทางการเงินกับบริษัทได้อย่างครบวงจร
  โดยรายได้ที่ได้รับจะเป็นค่าธรรมเนียม บริการเหล่านี้ ประกอบด้วย

(1) บริการหนังสือค้ำประกัน : เป็นบริการสนับสนุนวงเงินค้ำประกันในการยื่นซองประมูลงาน
    การปฏิบัติงานตามสัญญา การเบิกเงินล่วงหน้า และการจัดหาสินค้า
    เป็นบริการเสริมการประมูลงาน หรือรับจ้างทำของกับหน่วยงานราชการ รัฐวิสาหกิจ
    และบริษัทเอกชน ด้วยการจัดหาหนังสือค้ำประกันจากธนาคารหรือของบริษัทเอง

(2) บริการหนังสือรับรองการสนับสนุนวงเงิน :
    บริษัทสามารถออกหนังสือรับรองจะสนับสนุนการเงินแก่ผู้เข้าประมูลให้สามารถดำเนินงานตามโครงการที่ประกวดราคาได้จนแล้วเสร็จ

การตลาดและภาวะการแข่งขัน

กลยุทธการแข่งขัน

(1) เน้นการสร้างและ/หรือรักษาความสัมพันธ์ที่ดีต่อลูกค้า ทั้งกลุ่มลูกค้าเดิมและลูกค้าใหม่
    และให้บริการลูกค้าด้วยหลัก 5 ประการ รวดเร็ว ถูกต้อง แม่นยำ แข่งขัน และพัฒนา

(2) ให้คำแนะนำหรือคำปรึกษาเกี่ยวกับประเภทของการให้บริการที่เหมาะสม
    ตลอดจนข้อมูลและข่าวสารต่างๆ ที่เพียงพอ เพื่อให้ลูกค้าประกอบการตัดสินใจ

(3) ติดตามความต้องการของลูกค้าอย่างใกล้ชิดและสม่ำเสมอ
    เพื่อเสนอบริการสินเชื่อที่เหมาะสมกับลูกค้า

(4) พัฒนาหรือเพิ่มประสิทธิภาพของบุคลากรให้มีความรู้ความสามารถ
    และทันต่อการเปลี่ยนแปลงภายในอุตสาหกรรม

นโยบายด้านราคา

  รายได้หลักของบริษัทมาจากดอกเบี้ยและค่าธรรมเนียม
  ซึ่งอัตราดอกเบี้ยบริษัทจะกำหนดตามภาวะเศรษฐกิจ และอัตราดอกเบี้ยในตลาด
  ตลอดจนฐานะทางการเงินของลูกค้าและ/หรือลูกหนี้
  ขณะที่ค่าธรรมเนียมบริการจะคิดเป็นค่าบริการต่อครั้งในการจัดเก็บเงินจากลูกหนี้
  ซึ่งขึ้นอยู่กับระยะทางในการจัดเก็บ หรือ วิธีการรับชำระเงินจากลูกหนี้
  ยกเว้นดอกเบี้ยและค่าธรรมเนียมในการให้บริการสินเชื่อบุคคล
  บริษัทกำหนดตามหลักเกณฑ์ของธนาคารแห่งประเทศไทย

ลักษณะลูกค้าและกลุ่มลูกค้าเป้าหมาย

  บริษัทมีนโยบายในการสนับสนุนลูกค้าที่เป็นกิจการขนาดเล็กและขนาดกลาง
  ที่มีข้อจำกัดทางด้านการเงิน ซึ่งอยู่ในกลุ่มธุรกิจต่างๆ เช่นธุรกิจก่อสร้าง
  ธุรกิจอุตสาหกรรม/เกษตรกรรม ธุรกิจวัสดุอุปกรณ์สำนักงาน ธุรกิจวัสดุก่อสร้าง และอื่นๆ
  โดยเน้นการให้บริการแฟคตอริ่ง ลิสซิ่ง และบริการทางการเงินอื่น ๆ
  ที่เป็นการเสริมสภาพคล่องทางการเงินและการดำเนินธุรกิจให้แก่ลูกค้ามากขึ้น

  ในด้านสินเชื่อบุคคล
  บริษัทจะเน้นกลุ่มลูกค้าเป้าหมายเป็นพนักงานประจำของหน่วยงานที่บริษัทคัดเลือก
  ซึ่งให้ความร่วมมือกับบริษัทในการหักเงินเดือนพนักงานเพื่อชำระหนี้ให้แก่บริษัท

การจำหน่ายและช่องทางการจำหน่าย

  บริษัทเน้นการเสนอบริการต่อลูกค้าโดยตรง
  โดยรวบรวมรายชื่อลูกค้าเป้าหมายจากอุตสาหกรรมจังหวัด หอการค้าจังหวัด
  และสมาคมธุรกิจต่างๆ เป็นต้น การเข้าถึงลูกค้าดังกล่าวทำให้ทราบถึงความต้องการของลูกค้า
  ตลอดจนสามารถอธิบายให้ลูกค้าเข้าใจและเห็นถึงประโยชน์จากการใช้วงเงินแฟคตอริ่ง
  และยังถือเป็นการสร้างความสัมพันธ์ที่ดีกับลูกค้า
  นอกจากนี้ลูกค้าหรือลูกหนี้เดิมอาจเป็นผู้แนะนำลูกค้ารายใหม่ให้แก่บริษัท

สภาพการแข่งขันภายในอุตสาหกรรม

  ในปี 2554 การขยายตัวทางเศรษฐกิจชะลอลงมาจากปีก่อน
  เหตุแรกเนื่องมาจากภาคการผลิตได้รับผลกระทบจากภัยพิบัติที่เกิดขึ้นในประเทศญี่ปุ่น
  และวิกฤตอุทกภัยครั้งใหญ่ที่เกิดขึ้นในประเทศช่วงปลายปี
  ซึ่งรุนแรงและขยายวงกว้างในพื้นที่ภาคกลาง
  ทำให้อุตสาหกรรมได้รับความเสียหายจากการขาดแคลนชิ้นส่วนในการผลิต
  และเกิดปัญหาในการกระจายสินค้า
  รวมถึงได้รับผลกระทบเพิ่มเติมจากการผันผวนของเศรษฐกิจในประเทศ เศรษฐกิจหลัก
  ทั้งจากสหรัฐอเมริกา และอันเกิดจากการแก้ไขวิกฤตหนี้เรื้อรังของประเทศแถบสหภาพยุโรป

  สำหรับปี 2555 คาดว่าเศรษฐกิจในประเทศจะมีอัตราการเติบโตสูงกว่าปีที่ผ่านมา
  เนื่องจากภาคเอกชนมีการลงทุนเพื่อฟื้นฟูธุรกิจอุตสาหกรรม การลงทุนเพื่อป้องกันน้ำท่วม
  รวมถึงการขยายโอกาสในช่วงที่คู่แข่งทางธุรกิจประสบปัญหา
  และเร่งการผลิตมากขึ้นหลังจากปัญหาอุทกภัยได้ผ่านพ้น เนื่องจากความต้องการสินค้าอุปโภค
  บริโภค มีมากขึ้นอย่างต่อเนื่อง อีกทั้งนโยบายของภาครัฐในการเร่งเศรษฐกิจในประเทศ
  ผ่านมาตรการปรับเพิ่มรายได้แรงงาน การลงทุนในโครงการขนาดใหญ่
  ในการป้องกันปัญหาอุทกภัย รวมถึงการเสริมสภาพคล่องผ่านการให้สินเชื่อแก่ภาคธุรกิจ
  ทั้งหมดจะเป็นปัจจัยสำคัญในการผลักดันให้เศรษฐกิจของประเทศมีโอกาสขยายตัวในอัตราที่สูง

  ในส่วนของธุรกิจแฟคตอริ่ง ภาวะการแข่งขันมีสูงขื้นอย่างต่อเนื่อง จากสถาบันการเงิน
  ทั้งธนาคารพาณิชย์ และ non-bank เริ่มมีการให้บริการสินเชื่อแฟคตอริ่งเพิ่มมากขึ้น
  นับเป็นสิ่งที่ดี
  เพราะทำให้บริการสินเชื่อแฟคตอริ่งเป็นที่รู้จักแพร่หลายและได้รับการยอมรับในผู้ประกอบธุรกิจมากยิ่งขึ้น
  การแข่งขันดังกล่าว จะทำให้บริการสินเชื่อแฟคตอริ่งได้รับการพัฒนาอย่างต่อเนื่อง
  ในขณะที่การจ้างงานทั้งภาครัฐและเอกชนจะมีสูงมากในปี 2555
  จึงเป็นโอกาสที่ดีของธุรกิจแฟคตอริ่งในการขยายตลาดให้เติบโตได้อย่างเต็มที่

  สำหรับบริษัท ยังคงประสบปัญหาเงินทุนไม่เพียงพอต่อการให้บริการสินเชื่อ
  มีผลทำให้ปริมาณลูกค้าลดลงในทุกประเภทบริการ ในขณะที่ภาวะการแข่งขันที่สูง
  จึงต้องมีความเป็นมืออาชีพในการดำเนินการ ด้วยการพัฒนาคุณภาพและบริการให้ดียิ่งขึ้น
  ซึ่งเป็นส่วนสำคัญในการสร้างความพึงพอใจในการใช้บริการอย่างต่อเนื่อง
  บริษัทยังคงเน้นการให้บริการในกลุ่มลูกค้าขนาดเล็ก และขนาดกลาง (SME)
  ที่เป็นคู่สัญญาจัดซื้อ/จัดจ้างกับกลุ่มลูกหนี้ที่เป็นหน่วยราชการ, รัฐวิสาหกิจ
  และเอกชนรายใหญ่ที่สามารถโอนสิทธิการรับเงินได้
  ซึ่งกลุ่มลูกหนี้ดังกล่าวบริษัทมีความชำนาญเป็นพิเศษจากการให้บริการต่อเนื่องมาเป็นเวลานาน
  ทำให้บริษัทมีฐานข้อมูลลูกหนี้การค้าจำนวนมาก ทั้งในด้านรูปแบบเอกสาร คุณภาพลูกหนี้
  ตลอดจนถึงขั้นตอนการจัดเก็บหนี้ ซึ่งเป็นประโยชน์ต่อการบริหารการจัดเก็บหนี้อย่างมีประสิทธิภาพ
  อันเป็นการป้องกันความเสียหายที่อาจเกิดขึ้นจากการรับโอนสิทธิหนี้ด้อยคุณภาพ
  อีกทั้งบริษัทยังได้สำรวจและพิจารณาการใช้บริการสินเชื่อให้ตรงกับความต้องการของลูกค้า
  จึงได้ขยายบริการสินเชื่อ Pre-Finance
  ให้กับลูกค้าเพื่อเพิ่มสภาพคล่องในการแข่งขันและดำเนินงาน
  โดยเน้นการให้บริการดังกล่าวเป็นบริการพิเศษกับลูกค้าเดิมที่มีศักยภาพ
  เพื่อให้ลูกค้ามีความสามารถในการแข่งขันได้มากขึ้น
  และเป็นการรักษาฐานลูกค้าที่ดีของบริษัทให้ใช้บริการต่อไป นอกจากนี้ บริษัทยังมีโครงการจัดตั้ง
  “สมาชิกธนกิจสัมพันธ์” เพื่อเป็นผู้เผยแพร่บริการ และแนะนำลูกค้าให้บริษัท
  โดยรับสมัคร-คัดเลือกจากผู้ที่มีส่วนเกี่ยวข้องกับการดำเนินงานทั้งของลูกค้าและลูกหนี้โดยตรง

  ในปี 2555 บริษัทมีนโยบายให้บริการสินเชื่อแต่ละประเภท ดังนี้

-   บริการสินเชื่อแฟคตอริ่ง เน้นให้บริการลูกค้าขนาดเล็ก ขนาดกลาง (SME)
    ที่มีลูกหนี้เป็นหน่วยงานราชการ, รัฐวิสาหกิจ
    หรือเอกชนรายใหญ่ที่สามารถโอนสิทธิการรับเงินได้ มีการตรวจสอบความถูกต้อง ครบถ้วน
    สมบูรณ์ของหนี้ได้อย่างชัดเจน

-   บริการสินเชื่อเงินให้กู้ยืม (Pre-Finance)
    เป็นการให้วงเงินสินเชื่อล่วงหน้ากับลูกค้าที่นำสัญญามาโอนสิทธิเพื่อใช้บริการสินเชื่อแฟคตอริ่งกับบริษัท
    โดยลูกค้าจะได้รับเงินล่วงหน้าเพื่อนำไปดำเนินงานในสัญญาที่โอนสิทธิให้กับบริษัท
    บริการดังกล่าวเป็นบริการพิเศษที่ให้เฉพาะลูกค้าเดิมที่มีศักยภาพ
    และมีผลการใช้บริการด้วยดีอย่างสม่ำเสมอ
    สำหรับลูกค้าใหม่หากประสงค์ใช้บริการสินเชื่อเงินให้กู้ยืม
    จะต้องมีหลักประกันประกอบการพิจารณา

-   บริการสินเชื่อลิสซิ่ง
    บริษัทมีนโยบายให้บริการลิสซิ่งเป็นบริการเสริมให้กับลูกค้าที่ใช้บริการแฟคตอริ่งเป็นหลัก
    เมื่อลูกค้าต้องการจัดซื้อเครื่องจักรใหม่รองรับการขยายตัวของธุรกิจ
    หรือทดแทนเครื่องจักรเดิมที่เสียหาย หรือหมดอายุการใช้งงาน
    โดยบริษัทจะให้บริการเฉพาะเครื่องจักรที่มีการใช้งานแพร่หลาย มีตลาดรองรับชัดเจน

-   บริการสินเชื่อบุคคล
    เป็นการให้สินเชื่อเฉพาะกลุ่มพนักงานในบริษัทที่ได้รับการพิจารณาให้การสนับสนุนวงเงินสินเชื่อบุคคล
    การให้สินเชื่อจะพิจารณาจากรายได้ ความสามารถในการชำระหนี้ การจัดทำ credit
    scoring และตรวจสอบ credit bureau ภายใต้กฎเกณฑ์ของธนาคารแห่งประเทศไทย

แหล่งที่มาของเงินทุนและการให้กู้ยืม

แหล่งที่มาของเงินทุน

  ณ วันที่ 31 ธันวาคม 2554 แหล่งเงินทุนของบริษัท จำแนกได้ดังนี้

(1) ส่วนของผู้ถือหุ้น ประกอบด้วย

  หุ้นสามัญที่ออกและเรียกชำระแล้ว 1,541.40 ล้านบาท

  ใบสำคัญแสดงสิทธิซื้อหุ้นที่หมดอายุ 49.57 ล้านบาท

  ส่วนต่ำกว่ามูลค่าหุ้นสามัญ (854.97) ล้านบาท

  ขาดทุนสะสม (643.61) ล้านบาท

  รวมส่วนของผู้ถือหุ้น 92.39 ล้านบาท

(2) เงินกู้ยืม

  ณ 31 ธันวาคม 2554
  บริษัทใช้เงินกู้ยืมระยะสั้นจากสถาบันการเงินเป็นเงินทุนหมุนเวียนเพื่อใช้ในการประกอบกิจการ
  โดยเงินกู้ยืมดังกล่าวได้แก่ เงินเบิกเกินบัญชี ซึ่งมีวงเงินรวมเท่ากับ 10.0 ล้านบาท

การให้กู้ยืม

(1) ขั้นตอนการให้บริการแฟคตอริ่งโดยสังเขป

1.  ฝ่ายสินเชื่อและการตลาดตรวจสอบฐานะลูกหนี้และลูกค้าตามเอกสารที่ได้รับ โดยการจัดทำ
    Credit Scoring เพื่อวิเคราะห์ลูกค้าและลูกหนี้ตามเกณฑ์ที่บริษัทกำหนด ได้แก่
    ความมั่นคงในกิจการ และความมั่นคงในฐานะการเงิน เป็นต้น
    และกำหนดวงเงินมาตรฐานลูกหนี้ และวงเงินลูกค้า
    ตลอดจนเงื่อนไขการใช้บริการตามความเหมาะสมของลูกค้าและลูกหนี้แต่ละราย

2.  ฝ่ายสินเชื่อและการตลาด จัดทำแบบคำขออนุมัติสินเชื่อ (Credit Application หรือ
    C.A.) แนบเอกสารประกอบ นำเสนอเพื่อขออนุมัติวงเงินจากคณะกรรมการสินเชื่อ
    หรือคณะกรรมการบริหาร แล้วแต่กรณี ทั้งนี้ การอนุมัติวงเงินแฟคตอริ่งของลูกค้าแต่ละราย
    พิจารณาจากคุณภาพลูกหนี้เป็นสำคัญ
    และให้ควบคุมวงเงินรวมของลูกหนี้ในแต่ละลูกค้าไม่ให้เกินวงเงินมาตรฐานลูกหนี้ที่ได้รับการอนุมัติ
    และจะต้องมีการทบทวนวงเงินมาตรฐานลูกหนี้ / ลูกค้า อย่างสม่ำเสมออย่างน้อยปีละ 1 ครั้ง
    ตามเกณฑ์ที่บริษัทกำหนด

3.  เมื่อได้รับการอนุมัติวงเงินแล้ว
    นำส่งข้อมูลที่เกี่ยวข้องเพื่อให้เจ้าหน้าที่ฝ่ายบริหารจัดพิมพ์นิติกรรมสัญญา
    ก่อนตรวจสอบและนัดลูกค้าลงนามสัญญาที่บริษัทหรือสำนักงานลูกค้า (หากมีการจดทะเบียนจำนำ
    หรือจำนองทรัพย์สินเป็นประกัน จะต้องเตรียมเอกสารให้ครบถ้วน
    และดำเนินการจดจำนำหรือจำนองให้เรียบร้อยก่อนใช้วงเงิน)

4.  เมื่อลงนามนิติกรรมสัญญาเรียบร้อย
    ฝ่ายสินเชื่อและการตลาดนำส่งต้นฉบับนิติกรรมสัญญาให้ฝ่ายพัฒนาสินเชื่อตรวจสอบและลงนามในใบ
    C.A. ก่อนนำส่งฝ่ายปฏิบัติการเพื่อตั้งวงเงินในระบบ ส่วนนิติกรรมสัญญาจัดเก็บเข้าห้องมั่นคง

5.  เมื่อได้รับเอกสารที่จะรับซื้อจากลูกค้า ฝ่ายปฏิบัติการทำการตรวจสอบเงื่อนไขตามที่ได้รับอนุมัติ
    ก่อนรับซื้อหนี้และจ่ายเงินให้ลูกค้าตามขั้นตอนต่อไป

  หมายเหตุ : วงเงินมาตรฐานของลูกหนี้และลูกค้า บริษัทจะกำหนดตามเกรดของลูกหนี้และลูกค้า
  (พิจารณาจากการจัดทำ Credit Scoring) โดยให้วงเงินคิดเป็นสัดส่วนของส่วนของผู้ถือหุ้น
  (Net Worth) และยอดขายของกิจการ ซึ่งกำหนดเป็นมาตรฐานตามแต่ละเกรด นอกจากนี้
  วงเงินมาตรฐานดังกล่าวขึ้นอยู่กับประเภทการโอนสิทธิของลูกหนี้นั้นๆ ด้วย

(2) หลักเกณฑ์การพิจารณาให้วงเงินลูกค้า

  บริการแฟคตอริ่งของบริษัทจะใช้หลักเกณฑ์การพิจารณาสินเชื่อระยะสั้นที่รวดเร็ว
  และมีความเสี่ยงน้อย
  โดยเน้นที่คุณภาพของเอกสารที่รับซื้อและพิจารณาความสามารถในการชำระหนี้ของลูกหนี้เป็นหลัก
  มุ่งเน้นให้บริการแก่ลูกค้าในธุรกิจอุตสาหกรรมการผลิต พาณิชยกรรม ขนาดเล็ก กลาง
  เพื่อส่งเสริมนโยบายการพัฒนาอุตสาหกรรมขนาดย่อม

วงเงินและระยะเวลารับซื้อจำแนกตามประเภทของบริการ

  ----------------- -------------------- ------- ------- ------- ---------- ------ ------- ------
  ประเภทบริการ       วงเงินโดยเฉลี่ยต่อลูกค้า 1                         ระยะเวลา                  
                    ราย (ลบ.)                                    (วัน)                      

                    2551                 2552    2553    2554    2551       2552   2553    2554

  แฟคตอริ่งในประเทศ   8.57                 6.31    4.78    4.53    64         38     40      43

  ลิสซิ่ง              1.46                 1.37    5.80    8.08    44*        42*    42*     45*

  สินเชื่อเงินให้กู้ยืม     11.37                8.42    5.81    2.07    74         93     90      49

  สินเชื่อบุคคล         0.04                 0.04    0.04    0.04    29*        28*    28*     27*
  ----------------- -------------------- ------- ------- ------- ---------- ------ ------- ------

  * ระยะเวลาในการให้สินเชื่อลิสซิ่ง และสินเชื่อบุคคล เฉลี่ยคิดเป็นจำนวนเดือน

(3) นโยบายการอนุมัติวงเงิน

  การอนุมัติวงเงินแฟคตอริ่งของลูกค้าแต่ละราย บริษัทจะพิจารณาจากคุณภาพลูกหนี้เป็นสำคัญ
  และควบคุมวงเงินรวมของลูกค้าและลูกหนี้ตามวงเงินมาตรฐานของลูกค้าและลูกหนี้
  ส่วนการอนุมัติวงเงินลิสซิ่ง สินค้าคงคลัง วงเงินค้ำประกัน และวงเงินกู้ล่วงหน้า
  จะพิจารณาจากคุณภาพของลูกค้าตามเกณฑ์กำหนดวงเงินมาตรฐานลูกค้า
  และบริษัทได้กำหนดอำนาจการอนุมัติวงเงินสินเชื่อตามคุณภาพของลูกค้าและลูกหนี้เป็นสำคัญ
  โดยให้มีคณะกรรมการสินเชื่อ และคณะกรรมการบริหาร
  เป็นผู้มีอำนาจในการอนุมัติสินเชื่อตามลำดับ

  สำหรับสินเชื่อบุคคล การอนุมัติวงเงินของลูกค้าแต่ละราย
  จะพิจารณาจากคุณภาพของลูกค้าเป็นสำคัญ ตามเกณฑ์การพิจารณา Credit Scoring

  สัดส่วนการให้สินเชื่อแต่ละประเภทสามารถสรุปได้ดังนี้

+-------------+----------------------+--------------------------------+
| ประเภทสินเชื่อ | สัดส่วนการให้สินเชื่อ      | เกณฑ์ในการพิจารณา                |
+=============+======================+================================+
| แฟคตอริ่ง     |   70-100%            | เงื่อนไขการโอนสิทธิ                |
|             |   ของมูลค่าในเอกสาร    | ประเภทของเอกสารการค้าที่รับซื้อ      |
|             |                      | และคุณภาพของลูกค้าและลูกหนี้         |
+-------------+----------------------+--------------------------------+
| ลิสซิ่ง        |   80%                | ประเภทของทรัพย์สินที่นำมาทำลิสซิ่ง     |
|             |   ของมูลค่าเครื่องจักร    | และคุณภาพของลูกค้า                |
+-------------+----------------------+--------------------------------+
| เงินกู้ยืม      |   ไม่เก               | คุณภาพของลูกค้า (Credit Scoring)  |
|             | ินวงเงินมาตรฐานของลูกค้า |                                |
+-------------+----------------------+--------------------------------+
| สินเชื่อบุคคล   |   ไม่เกิน 5            | รายได้ ค่าใช้จ่าย และอายุงานของผู้กู้   |
|             |   เ                  |                                |
|             | ท่าของรายได้เฉลี่ยต่อเดือน |                                |
+-------------+----------------------+--------------------------------+

(4) การกำหนดค่าโอนสิทธิเรียกร้อง หรือ อัตราดอกเบี้ยการให้สินเชื่อ

  บริษัทจะกำหนดค่าโอนสิทธิเรียกร้องหรืออัตราดอกเบี้ย ตามภาวะการเงินในตลาด
  ขนาดและคุณภาพของลูกค้า และลูกหนี้ นอกจากนี้
  ยังพิจารณาภาพรวมไปถึงแนวโน้มภาวะเศรษฐกิจและอัตราดอกเบี้ยในอนาคต
  เพื่อรองรับการปรับตัวของอัตราดอกเบี้ยในตลาดการเงินเช่นเดียวกับธนาคารพาณิชย์และสถาบันการเงินอื่น
  ๆ

  ค่าบริการสินเชื่อสามารถสรุปได้ดังนี้

  -------------------- ---------------------- -------------------------------
  ประเภท               ส่วนที่เป็นอัตราดอกเบี้ย      ส่วนที่เป็นค่าธรรมเนียม
                       (Effective Rate) (%)   

  แฟคตอริ่งในประเทศ      16.00 – 18.50%         1% ของยอดรับซื้อ
                                              และขึ้นกับระยะทางและวิธีการชำระเงิน

  ลิสซิ่ง                 12.50 – 14.00 %        -

  สินเชื่อเงินให้กู้ยืม        21.00 – 23.00 %        -

  สินเชื่อบุคคล            15.0 %                 13.0 %
  -------------------- ---------------------- -------------------------------

(5) นโยบายการกำหนดเงื่อนไขหลักประกัน

  บริษัทมีนโยบายในการรับหลักประกันโดยการพิจารณาความเสี่ยงของลูกค้าเป็นหลัก
  หลักประกันที่บริษัทกำหนดเพื่อให้ลูกค้านำมาใช้ค้ำประกัน ได้แก่ บุคคล/นิติบุคคล, ทรัพย์สิน,
  และเงินฝากค้ำประกันในสัดส่วนร้อยละ 0 - 30 ของวงเงินสินเชื่อ
  ขึ้นอยู่กับคุณภาพของลูกค้าและลูกหนี้
  โดยเงินฝากค้ำประกันจะทยอยหักจากยอดรับซื้อแต่ละครั้งจนครบตามเงื่อนไขที่กำหนด

(6) นโยบายการควบคุมและติดตามลูกค้าและลูกหนี้

  บริษัทมีการควบคุมและดูแลลูกค้าอย่างใกล้ชิดทุกขั้นตอนตั้งแต่ก่อนการรับซื้อ จนถึงการรับชำระหนี้
  โดยจะมีการตรวจสอบความถูกต้องของเอกสาร
  และภาระหนี้ค้างชำระในอดีตก่อนการรับซื้อทุกครั้ง

  เมื่อถึงกำหนดชำระเงิน เจ้าหน้าที่ฝ่ายบริหารจะโทรศัพท์สอบถามการชำระเงินจากลูกหนี้
  หากไม่ได้รับชำระ
  จะต้องชี้แจงสาเหตุและรายงานให้ฝ่ายที่เกี่ยวข้องรับทราบทุกครั้งเพื่อให้เจ้าหน้าที่ติดตามให้มีการชำระหนี้
  หากไม่ได้รับชำระหนี้ภายใน 15 วัน, 30 วัน และ 45 วัน
  ฝ่ายบัญชีและการเงินจะมีจดหมายทวงถามไปยังลูกค้าและลูกหนี้ ให้ชำระเงินให้บริษัท
  หากเกินกำหนดดังกล่าวแล้วยังไม่ได้รับชำระหนี้
  ฝ่ายสินเชื่อและการตลาดจะสรุปข้อมูลเพื่อเตรียมนำส่งให้ทนายดำเนินคดีจนถึงที่สุด

  สัดส่วนเงินให้สินเชื่อแก่กลุ่มลูกค้าสูงสุด 10 อันดับแรก

  -------------------- --------- ------- --------- ------- --------- --------
  ประเภทธุรกิจ           2552              2553              2554      

                       ล้านบาท    %       ล้านบาท    %       ล้านบาท    %

  แฟคตอริ่ง ^(/1)        294.51    39.43   69.46     39.16   26.94     69.62
  (ยอดรับซื้อ)                                                          

  ลิสซิ่ง ^(/2)           53.48     71.68   51.96     76.31   68.49     100.00

  สินเชื่อเงินให้กู้ยืม ^(/3)  229.48    75.74   223.96    87.58   242.55    96.66

  สินเชื่อบุคคล ^(/4)      1.57      6.00    1.37      5.89    1.36      6.62
  -------------------- --------- ------- --------- ------- --------- --------

  หมายเหตุ /1 ในระยะ 3 ปีที่ผ่านมา ในปี 2552 – 2553
  ไม่มีลูกค้ารายใดที่มียอดรับซื้อเกินร้อยละ 10 ส่วนปี 2554 มีลูกค้า 2
  รายที่มียอดรับซื้อเกินร้อยละ 10 ได้แก่ ธุรกิจรับเหมาก่อสร้าง ร้อยละ 15.82
  และธุรกิจผู้ผลิตสื่อโฆษณา ร้อยละ 15.06

  /2 ในระยะ 3 ปีที่ผ่านมา ในปี 2552, 2553 และปี 2554 มีกลุ่มลูกค้าลิสซิ่ง 2, 1 และ 3
  รายใน 10 อันดับแรกที่มีสัดส่วนยอดคงค้างเกินกว่าร้อยละ 10 ของยอดคงค้างลิสซิ่งรวม ได้แก่

a.  ธุรกิจวัสดุก่อสร้างมียอดคงค้าง ในปี 2552, 2553 และ 2554 เท่ากับร้อยละ 28.60,
    ร้อยละ 31.34 และร้อยละ 31.16 ของยอดคงค้างลิสซิ่งรวม

b.  ธุรกิจขนส่ง ในปี 2554 เท่ากับร้อยละ 31.60

c.  ธุรกิจเครื่องมือเครื่องจักรในอุตสาหกรรม ในปี 2552 และปี 2554 เท่ากับร้อยละ 14.61
    และร้อยละ 17.37 ตามลำดับ

  /3 ในระยะ 3 ปีที่ผ่านมา ในปี 2552, 2553 และปี 2554 มีกลุ่มลูกค้า 3, 3 และ 4 รายใน
  10 อันดับแรกที่มียอดคงค้างรวมของสินเชื่อเงินให้กู้ยืมที่มีสัดส่วนเกินกว่าร้อยละ 10
  ของยอดคงค้างสินเชื่อเงินให้กู้ยืมทั้งหมด ซึ่งประกอบด้วย

1)  ธุรกิจเส้นด้าย และสิ่งทอ มีสัดส่วนยอดคงค้าง ปี 2552, ปี 2553 และปี 2554
    เท่ากับร้อยละ 29.70, ร้อยละ 35.19 และร้อยละ 35.87 ตามลำดับ

2)  ธุรกิจคอมพิวเตอร์ มีสัดส่วนยอดคงค้าง ปี 2552, ปี 2553 และปี 2554 เท่ากับร้อยละ
    16.50, ร้อยละ 19.55 และร้อยละ 34.55 ตามลำดับ

  /4 ใน 3 ปีที่ผ่านมา ในจำนวนลูกค้าที่มียอดคงค้างสูงสุด 10 อันดับแรก ไม่มีลูกค้ารายใด
  ที่มีสัดส่วนเกินกว่าร้อยละ 10 ของยอดคงค้างสินเชื่อบุคคลทั้งหมด

เงินให้กู้ยืมคงค้างธุรกิจแฟคตอริ่งแยกตามวงเงินของลูกค้า

  --------- -------- -------- ----- -------- -------- ----- -------- -------- ----- -------- -------- -----
  วงเงิน     2551                    2552                    2553                    2554              

            ล้านบาท   ร้อยละ    ราย   ล้านบาท   ร้อยละ    ราย   ล้านบาท   ร้อยละ    ราย   ล้านบาท   ร้อยละ    ราย

  น้อยกว่า 3  54.02    8.02     58    45.20    8.02     48    47.27    9.07     52    26.84    5.26     44
  ลบ.                                                                                                 

  3 - 10    106.33   15.78    69    84.43    14.99    55    60.45    11.59    33    73.28    14.37    35
  ลบ.                                                                                                 

  มากกว่า 10 513.32   76.20    41    433.55   76.99    30    413.77   79.34    24    410.05   80.37    24
  ลบ.                                                                                                 

  รวมทั้งสิ้น   673.67   100.00   168   563.18   100.00   133   521.49   100.00   109   510.17   100.00   103
  --------- -------- -------- ----- -------- -------- ----- -------- -------- ----- -------- -------- -----

หมายเหตุ : ยอดหนี้คงค้างข้างต้น เป็นยอดลูกหนี้ที่ไม่รวมเจ้าหนี้จากการซื้อสิทธิเรียกร้อง
และไม่รวมค่าปรับจากการชำระหนี้ล่าช้า

เงินให้กู้ยืมคงค้างธุรกิจลีสซิ่งแยกตามวงเงิน

  --------- -------- -------- ----- -------- -------- ----- -------- -------- ----- -------- -------- -----
  วงเงิน     2551                    2552                    2553                    2554              

            ล้านบาท   ร้อยละ    ราย   ล้านบาท   ร้อยละ    ราย   ล้านบาท   ร้อยละ    ราย   ล้านบาท   ร้อยละ    ราย

  น้อยกว่า 2  29.74    43.03    18    23.79    37.54    14    14.99    28.73    10    17.62    30.96    9
  ลบ.                                                                                                 

  2 - 5 ลบ. 11.72    16.96    7     12.42    19.60    3     10.04    19.24    3     12.14    21.33    2

  มากกว่า 5  27.65    40.00    3     27.16    42.85    2     27.16    52.03    2     27.16    47.71    2
  ลบ.                                                                                                 

  รวมทั้งสิ้น   69.12    100.00   28    63.37    100.00   19    52.19    100.00   15    56.92    100.00   13
  --------- -------- -------- ----- -------- -------- ----- -------- -------- ----- -------- -------- -----

หมายเหตุ : ยอดหนี้คงค้างข้างต้น เป็นยอดลูกหนี้ที่ไม่รวม ลูกหนี้เครื่องจักรที่ยึด,
รายได้รับล่วงหน้าและรายได้ค้างรับ